“บิ๊กป้อม” เบรก “เพื่อไทย” จัดตั้งรัฐบาล ย้ำต้องรอหลังพระราชพิธีบรมราชาภิเษก
"บิ๊กป้อม" เบรก "เพื่อไทย" จัดตั้งรัฐบาล ย้ำต้องรอหลังพระราชพิธีบรมราชาภิเษก
27 มี.ค. 2562

สืบเนื่องจากเช้าวันนี้ (27 มี.ค.) พรรคเพื่อไทยแถลงข่าวร่วมลงนามสัตยาบันหยุดยั้งการสืบทอดอำนาจ กับอีก 6 พรรคการเมือง ประกอบด้วย พรรคเพื่อไทย, พรรคอนาคตใหม่, พรรคเสรีรวมไทย, พรรคประชาชาติ, พรรคเพื่อชาติ และพรรคพลังปวงชนไทย พร้อมจัดตั้งรัฐบาลนั้น
ล่าสุด พล.อ. ประวิตร วงษ์สุวรรณ รองนายกรัฐมนตรี และรัฐมนตรีว่าการกระทรวงกลาโหม เปิดเผยว่า ขณะนี้คณะกรรมการการเลือกตั้ง หรือ กกต. ยังไม่รับรองผลการเลือกตั้ง และไม่ทราบว่าการจัดตั้งรัฐบาลของพรรคการเมืองทั้งสองฝ่าย ทั้งพรรคเพื่อไทยและพรรคพลังประชารัฐ (พปชร.) จะเกิดขึ้นเมื่อใด แต่ต้องเกิดขึ้นภายหลังวันที่ 9 พ.ค.2562 เท่านั้น
ทั้งนี้ ยืนยันว่าการจัดตั้งรัฐบาลจะต้องเกิดขึ้นหลังงานพระราชพิธีบรมราชาภิเษก ตามที่มีการวางขั้นตอนกันไว้แล้ว